Doložka zlučiteľnosti
návrhu zákona
s právom Európskych spoločenstiev a právom Európskej únie

1.	Navrhovateľ zákona: vláda Slovenskej republiky

2.	Názov návrhu zákona: Zákon o bezpečnosti a ochrane zdravia pri práci a o zmene a doplnení niektorých zákonov

3.	Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia záväzkov Slovenskej republiky vyplývajúcich zo zmluvy o pristúpení Slovenskej republiky k Európskej únii:
      Čl. 53 Aktu o podmienkach pristúpenia.

b)	identifikácia záväzkov vyplývajúcich z materiálov o určení gestorstva smerníc – bezpredmetné.

Návrh zákona je úlohou zahrnutou do Plánu legislatívnych úloh vlády Slovenskej republiky na rok 2005.

4.	Problematika návrhu zákona:  	
a)	je upravená v práve Európskych spoločenstiev:
V primárnom práve je problematika návrhu zákona upravená v čl. 136 a 137 Zmluvy o založení  ES v konsolidovanom znení (v znení zmluvy z Amsterdamu a Nice), ktoré upravujú spoluprácu v sociálnej oblasti a v rámci nej aj záležitosti dotýkajúce sa zlepšovania životných a pracovných podmienok, najmä dosiahnutie zlepšenia pracovného prostredia s ohľadom na ochranu zdravia a bezpečnosti zamestnancov. 

V sekundárnom práve je problematika návrhu zákona upravená v Smernici Rady z 12. júna 1989 o zavádzaní opatrení na podporu zlepšenia bezpečnosti a zdravia pracovníkov pri práci (89/391/EEC). 
b)	
c)	
d)	nie je upravená v práve Európskej únie.

5.	Stupeň zlučiteľnosti návrhu zákona s právom Európskych spoločenstiev a právom Európskej únie: úplný

6.	Gestor: Ministerstvo práce, sociálnych vecí a rodiny  Slovenskej republiky

7.	Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev a právom Európskej únie: Osobná účasť expertov Európskej únie a domácich expertov pri príprave návrhu zákona nebola. Precizovanie časti ustanovení návrhu zákona vyplýva z odporúčaní generálneho riaditeľstva Európskej komisie pre zamestnanosť a sociálne veci po preskúmaní úplnosti transpozície citovanej smernice do zákona.